
สำเนารายงานการประชุมสภาองค์การบริหารส่วนตำบลห้วยปริก
สมัยสามัญ  สมัยที่  1/2555
ครั้งที่  2/2555 
วันที่  15  กุมภาพันธ์  2555
ณ  ห้องประชุมสภาองค์การบริหารส่วนตำบลห้วยปริก
ประชุมเวลา  13.00  น.
...........................................................


เมื่อถึงเวลาประชุม  สมาชิกสภาองค์การบริหารส่วนตำบลห้วยปริกเข้าห้องประชุม  
นายปราโมทย์  วัฒนพฤกษ์ ประธานสภาองค์การบริหารส่วนตำบลห้วยปริก  ทำหน้าที่ประธานของที่ประชุม  ได้กล่าวเปิดประชุมและดำเนินการประชุม
ประธาน


วันนี้เป็นการประชุม  สมัยสามัญ  สมัยที่  1  ประจำปี  2555  ครั้งที่  2
ซึ่งมีระเบียบวาระการประชุม  4  วาระด้วยกัน

ระเบียบวาระที่  1

เรื่องที่ประธานแจ้งให้ทราบ
วันนี้มีเรื่องที่ขอแจ้ง  1  เรื่อง  คือการเปิดบัญชีเพื่อรับเบี้ยยังชีพผู้สูงอายุ
คนพิการ  โดยให้นำบัตรประจำตัวประชาชนหรือบัตรประจำตัวคนพิการ
มาให้เจ้าหน้าที่  เพื่อจะได้เปิดบัญชีต่อไป


ระเบียบวาระที่  2

เรื่องรับรองรายงานการประชุมครั้งที่แล้ว
ที่ประชุม


มีมติรับรองเป็นเอกฉันท์
ระเบียบวาระที่  3

เรื่องขออนุมัติเพิ่มเติมแผนพัฒนาสามปี  (พ.ศ. 2555 – 2557)  ครั้งที่  1
ประธาน


ขอเชิญฝ่ายบริหารชี้แจงครับ
รองนายยก  คนที่  2

วันนี้ผมปฏิบัติหน้าที่แทนนายกองค์การบริหารส่วนตำบล  เนื่องจากท่าน




ติดภารกิจ  การขออนุมัติเพิ่มเติมแผนพัฒนาสามปี  (พ.ศ. 2555 – 2557)




ครั้งที่  1  นี้  มีดังนี้




1.  ยุทธศาสตร์การพัฒนาด้านโครงสร้างพื้นฐาน





1.  โครงการก่อสร้างระบบกระจายน้ำ




2.  ยุทธศาสตร์การพัฒนาสังคมและคุณภาพชีวิต





1.  โครงการแพทย์ฉุกเฉิน




รายละเอียดตามที่ได้แจกให้แก่ทุกท่านแล้ว
ประธาน


ฝ่ายบริหารขออนุมัติเพิ่มเติมแผนพัฒนาสามปี  จำนวน  2  โครงการ  ท่านใด




จะอภิปรายบ้าง  ขอเชิญครับ
นายดนุพร    คงสา

เรียนท่านประธาน  ฝ่ายบริหาร  และสมาชิกสภาองค์การบริหารส่วนตำบล




ห้วยปริกทุกท่าน  การเพิ่มเติมแผนยุทธศาสตร์ที่  2  ยุทธศาสตร์การพัฒนา

สังคมและคุณภาพชีวิต  โครงการแพทย์ฉุกเฉิน  ผมอยากทราบแนวทาง




ในการดำเนินงาน  งบประมาณจะทำอย่างไร  ซึ่งปกติเราก็ดำเนินการอยู่แล้ว




แต่วันนี้มาขอเพิ่มแผน  ผมอยากทราบรายละเอียดครับ
รองนายก  คนที่  2

เกี่ยวกับการกู้ชีพกู้ภัย  ปัจจุบันเราทำไม่เต็มเม็ดเต็มหน่วย  ซึ่งการไปส่ง




คนเจ็บแต่ละครั้ง  ทางศูนย์ฯ  เขาจะให้งบประมาณ  350.-บาท  แต่เราไม่ได้




ตั้งรับเอาไว้  จึงต้องรับเป็นรายได้เบ็ดเตล็ด  แล้วจะได้นำงบประมาณนั้น




ไปดำเนินการเกี่ยวกับการกู้ชีพกู้ภัยต่าง ๆ
นายชาญณรงค์    ศรีสว่าง

ผมขอเพิ่มเติมเกี่ยวกับการกู้ชีพกู้ภัย  เดิมทีมีการเปิดบัญชี  มีผม  รองนายก




คนที่  1  และคุณสมควร  หงษ์ทอง  เพื่อรองรับงบประมาณจากการส่งคนเจ็บ




โดยเขาจะโอนเงินเข้าบัญชี  แต่ปัจจุบันมีการเปลี่ยนแปลงแล้ว  ผมขอแนะนำ




ให้ฝ่ายบริหารไปศึกษารายละเอียดต่าง ๆ  ให้ชัดเจน  แล้วเรียกอาสาสมัคร




ป้องกันภัยฝ่ายพลเรือนมาทำความเข้าใจ
รองนายก  คนที่  2

ตามที่สมาชิกสภาองค์การบริหารส่วนตำบลห้วยปริก  หมู่ที่  5  แนะนำนั้น




เป็นขั้นตอนของการปฏิบัติ  แต่วันนี้เราขอเพิ่มเติมแผน  หากดำเนินการเสร็จ




แล้ว  นายกต้องเรียกอาสาสมัครป้องกันภัยฝ่ายพลเรือน  มาทำความเข้าใจ




แน่นอน
ประธาน


ท่านใดจะอภิปรายเพิ่มเติมบ้าง
ที่ประชุม


ไม่มี
ประธาน


หากไม่มีสมาชิกท่านใดอภิปรายแล้ว  ผมขอมติที่ประชุม  ท่านใดเห็นชอบ




ให้เพิ่มเติมแผนพัฒนาสามปี  (พ.ศ. 2555 – 2557)  โปรดยกมือ
ที่ประชุม


ยกมือมีมติเป็นเอกฉันท์
ระเบียบวาระที่  4

เรื่องอื่น
ประธาน


สมาชิกท่านใดมีเรื่องอื่นเสนอบ้าง  ขอเชิญครับ
นายชาญณรงค์    ศรีสว่าง

เรื่องการมีส่วนร่วมของภาคประชาชน  หากดูแล้วมีน้อย  ตอนนี้ชาวบ้าน




สอบถามการแต่งตั้งประชาชนเป็นคณะกรรมการเปิดซอง  และ




คณะกรรมการตรวจงานจ้าง  เราน่าจะแต่งตั้งเพื่อเป็นกระบอกเสียงของการ




ดำเนินงานขององค์การบริหารส่วนตำบล  ผมไปดูหนังสือ  สามารถแต่งตั้ง




บุคคลอื่นเข้าร่วมเป็นกรรมการได้ไม่เกิน  2  คน  ต่อไปขอให้แต่งตั้งด้วย




เพื่อเป็นหลักธรรมาภิบาล
รองนายก  คนที่  2

ตามที่สมาชิกสภาองค์การบริหารส่วนตำบลห้วยปริก  หมู่ที่  5  กล่าวให้
ภาคประชาชนมีส่วนร่วมนั้น  เราไม่ได้ตัดโอกาสของภาคประชาชน  ประชาชนยังมีส่วนร่วมในการเสนอโครงการทำประชาคม  แต่การแต่งตั้งเป็นกรรมการจัดซื้อจัดจ้างนั้น  ผมสอบถามพัสดุ  เขาบอกว่าเลิกใช้แล้ว  ผมจะไป

สอบถามพัสดุอีกครั้ง  เพื่อจะได้ชี้แจงต่อไป  และจากที่ผ่านมางานขององค์การบริหารส่วนจังหวัดนครศรีธรรมราช  ชาวบ้านก็ไม่ได้รับการแต่งตั้งแล้ว
ประธาน


ให้ฝ่ายบริหารไปศึกษาแล้วมาชี้แจงต่อสภา
นายดนุพร    คงสา

กระผมในนามประธานจัดงานแข่งขันกีฬา  ขอแจ้งต่อสมาชิกสภาองค์การ




บริหารส่วนตำบลห้วยปริกทุกท่าน  หลังเสร็จการประชุม  ขอให้ทุกท่าน




อยู่  ณ  ที่นี้ด้วย  เพื่อจะพูดคุยงานแข่งขันกีฬา
ประธาน


วันที่  16 – 17  ที่จะถึงนี้  จะมีการประชุมสัมมนาประชาคมหมู่บ้าน  จึงขอ




ให้ท่านช่วยประชาสัมพันธ์แกนนำหมู่บ้านเข้าร่วมด้วย
รองนายก  คนที่  2

การเปิดบัญชีธนาคารของผู้สูงอายุ  และคนพิการ  ผมขอให้คุณอริศรา  ชูพงศ์




ได้อธิบายครับ
นางอริศรา    ชูพงศ์

การเปิดบัญชีธนาคารของผู้สูงอายุและคนพิการ  ต้องใช้เอกสารดังนี้
1. บัตรประจำตัวประชาชนตัวจริง  พร้อมสำเนา
2. การมอบอำนาจ  บัตรประจำตัวประชาชนตัวจริงพร้อมสำเนา
ทั้งของผู้มอบและผู้รับมอบ




ขอให้รีบดำเนินการให้ด้วย
นายชาญณรงค์    ศรีสว่าง

กรณีคนไม่มีบัตรหรือบัตรหมดอายุ  เราน่าจะคุยกับเจ้าหน้าที่ธนาคารให้มี




การผ่อนผัน  และหากว่าเขามีเลขที่บัตรแล้ว  ก็น่าจะให้ใช้ของเก่าได้เลย




และหากว่าเขามีบัญชีธนาคารออมสินแล้ว  จะอะลุ่มอล่วยได้หรือไม่
นางอริศรา    ชูพงศ์

ดิฉันจะประสานกับทางธนาคารให้  ส่วนการทำบัตรนั้น  คนทำต้องไปที่




ธนาคารเอง
ประธาน


ทุกท่านคงเข้าใจเกี่ยวกับการเปิดบัญชีธนาคารแล้วนะครับ  หลายแห่งเขาโอน




เข้าบัญชีให้แล้ว  ของเราก็ต้องปฏิบัติด้วย  และหากใครมีบัญชีธนาคาร




กรุงไทยแล้ว  ให้เอาเลขที่บัญชีมาให้เจ้าหน้าที่ด้วย  ใครมีเรื่องอื่นอีก  




หากไม่มี  บัดนี้ก็หมดเรื่องที่จะประชุมแล้ว  ขอปิดการประชุม

ปิดประชุมเวลา  13.50  น.
      





            (ลงชื่อ)       ชาตรี    ชูขันธ์







           (นายชาตรี    ชูขันธ์)






 เลขานุการสภาองค์การบริหารส่วนตำบล/บันทึก
          (ลงชื่อ)           ปราโมทย์    วัฒนพฤกษ์

              (นายปราโมทย์    วัฒนพฤกษ์)
           ประธานสภาองค์การบริหารส่วนตำบลห้วยปริก
